Η **Elementar** είναι γερμανική πολυεθνική κατασκευάστρια εταιρία στοιχειακών αναλυτών και φασματογράφων μάζας αναλογίας ισοτόπων για την ανάλυση αμέταλλων όπως άνθρακας, άζωτο, θείο, υδρογόνο, οξυγόνο ή χλώριο. Η εταιρεία προήλθε από την Heraeus, μια πολυεθνική γερμανική μηχανολογική εταιρία που παρήγαγε αναλυτικό εξοπλισμό. Οι στοιχειακοί αναλυτές και οι φασματογράφοι μάζας αναλογίας ισοτόπων χρησιμοποιούνται στα πεδία της αναλυτικής και περιβαλλοντικής χημείας για την μέτρηση της στοιχειακής και ισοτοπικής σύνθεσης ποικίλλων υλικών όπως χημικά, φαρμακευτικά προϊόντα, καύσιμα, τρόφιμα, νερό, φυτά, εδάφη ή απόβλητα.

Ιστορικά στοιχεία
-----------------

### 1897 - 1945

Πρώιμη έκδοση στοιχειακού αναλυτή που έχει κατασκευαστεί από την Heraeus (έτος κατασκευής 1932)
Το 1897, ο ερευνητής Max Dennstedt πρότεινε μια απλοποιημένη μέθοδο για την ανάλυση οργανικών στοιχείων στη δημοσίευσή του *Über Vereinfachung der organischen Elementaranalyse*, χρησιμοποιώντας λευκόχρυσο από το εργοστάσιο τήξης λευκόχρυσου της Heraeus ως καταλύτη της οξείδωσης. Το 1899, ο Richard Küch, ερευνητής στο εργοστάσιο τήξης λευκόχρυσου της Heraeus, κατάφερε να παραγάγει πολύ υψηλής καθαρότητας χαλαζιακή ύαλο, η οποία γρήγορα βρήκε εφαρμογή στη στοιχειακή ανάλυση του άνθρακα και αζώτου  Κάπου ανάμεσα στο 1900 και 1910, ο Max Dennstedt βελτίωσε ουσιαστικά τις διαδικασίες των στοιχειακών αναλύσεων, που αποτέλεσε τη βάση για την πρώτη γενιά στοιχειακών αναλυτών με ηλεκτρικούς φούρνους που κατασκευάστηκαν από την Heraeus. Το 1923, Ο Fritz Pregl έλαβε το Νόμπελ Χημείας για την *εφεύρεση της μεθόδου της μικροανάλυσης οργανικών ουσιών*, χρησιμοποιώντας ειδικό αναλυτικό εξοπλισμό κατασκευασμένο από την Heraeus. Το 1932 εφευρέθηκε ο πρώτος στοιχειακός αναλυτής για ταυτόχρονη ανίχνευση άνθρακα, υδρογόνου και αζώτου.
Το 1944 και 1945 η πόλη Hanau, μια σημαντική Γερμανική βιομηχανική περιοχή, καθώς και τα εργοστάσια παραγωγής της Heraeus , σχεδόν καταστράφηκαν εξ’ ολοκλήρου από Συμμαχικούς βομβαρδισμούς.

### Από το 1945

Σύγχρονος στοιχειακός αναλυτής της Elementar, τύπου "vario EL cube", έτος κατασκευής 2011
Μετά το δεύτερο Παγκόσμιο Πόλεμο, η εταιρεία διαφοροποίησε τα προϊόντα στοιχειακής ανάλυσης, αλλά μια εκτενής αναδιάρθρωση των κεντρικών επιχειρηματικών τμημάτων της Heraeus στις αρχές της δεκαετίας του 1990 οδήγησε σε σχέδια διακοπής της παραγωγής στοιχειακών αναλυτών. Το 1995, ο τομέας της στοιχειακής ανάλυσης της Heraeus εξαγοράστηκε από τον Hans-Peter Sieper, ο οποίος αναδιάρθρωσε τον τομέα με το εμπορικό σήμα Elementar. Ο γιός του Hans-Peter Sieper, Albrecht Sieper, εισήχθει στην εταιρεία το 2003 και έγινε γενικός διευθυντής το 2012. Υπο την διαχείρισή τους , η εταιρεία εξελίχθηκε σε παγκόσμιο όμιλο επιχειρήσεων με γραφεία σε Ηνωμένες Πολιτείες, Κίνα, Γαλλία, Ιταλία και Αυστραλία, και με δραστηριότητες σε πολλές άλλες χώρες.
Το 2008, η Elementar προσρόφησε την Isoprime Ltd. μια εξειδικευμένη εταιρία κατασκευής φασματογράφων μάζας αναλογίας ισοτόπων, θέτοντας τη βάση για την εισαγωγή της στην αγορά των αναλυτών αναλογίας σταθερών ισοτόπων.

Εταιρική δομή
-------------

### Elementar

Η Elementar είναι εξειδικευμένη στην ανάπτυξη και κατασκευή στοιχειακών αναλυτών για την μέτρηση άνθρακα, αζώτου, θείου, υδρογόνου και οξυγόνου με εφαρμογές στην ποιότητα των τελικών προϊόντων και την καθαρότητα των τροφίμων, καυσίμων, χημικών και φαρμακευτικών προϊόντων. Το εργοστάσιο παραγωγής εδρεύει στο Hanau, Γερμανία.

### Isoprime

Η Isoprime κατασκευάζει φασματογράφους μάζας αναλογίας ισοτόπων για τη μέτρηση της αναλογίας σταθερών ισοτόπων άνθρακα, αζώτου, θείου, υδρογόνου και οξυγόνου στη βιομηχανία και στα ακαδημαϊκά ιδρύματα. Το εργοστάσιο παραγωγής εδρεύει στο Manchester, Ηνωμένο Βασίλειο.

Πελατολόγιο
-----------

Η Elementar προμηθεύει όργανα και εξοπλισμό σε κατασκευαστικές εταιρίες και παρόχους υπηρεσιών στη χημική βιομηχανία και φαρμακοβιομηχανία, τον ενεργειακό τομέα, τη βιομηχανία τροφίμων και τη γεωργία. Ο ρυθμός εξαγωγών είναι >80%.

Αναφορές
--------

1. ↑   Αρχειοθετήθηκε 2014-12-22 στο Wayback Machine. Ιστότοπος της Elementar. Retrieved 2020-11-23.
2. ↑   *Εταιρικό παρελθόν της Elementar*. Ιστότοπος της Elementar. Retrieved 2014-08-07.
3. ↑  Dennstedt, Max (1897): *Über Vereinfachung der organischen Elementaranalyse*. Zeitschrift für Angewandte Chemie 15, 462-469
4. ↑   Αρχειοθετήθηκε 2011-06-24 στο Wayback Machine. *Εταιρικό παρελθόν της Heraeus*. Ιστότοπος της Heraeus Holding. Retrieved 2014-08-04.
5. ↑   *Society of Photographic Instrumentation Engineers (SPIE)*. Retrieved 2014-08-04.
6. ↑   Αρχειοθετήθηκε 2014-12-02 στο Wayback Machine. *Biography and publications of Max Dennstedt*. Website of Hamburg University. Retrieved 2014-08-07.
7. ↑  Dennstedt, Max (1901): *Eine vereinfachte Methode der Elementaranalyse*. Zeitschrift für Analytische Chemie 40, 611-614
8. ↑  Dennstedt, Max (1903): *Anleitung zur vereinfachten Elementaranalyse für wissenschaftliche und technische Zwecke*. Hamburg: Otto-Meisner, 1903.
9. ↑  Ο Max Dennstedt ανέφερε αυτή την εταιρεία πολλές φορές στη δημοσίευσή του πάνω στην απλοποιημένη στοιχειακή ανάλυση (Dennstedt, Max (1905): *Über vereinfachte Elementaranalyse und ihre Verwendung für technische Zwecke*. Zeitschrift für Angewandte Chemie 18, 1134-1137)
10. ↑   *The Nobel Prize in Chemistry 1923*. Nobelprize.org. Retrieved 2014-08-06
11. ↑  Fritz Pregl ανέφερε αυτή την εταιρεία πολλές φορές στο βιβλίο του για τη μικροανάλυση οργανικών ουσιών (Pregl, Fritz: *Die quantitative organische Mikroanalyse*. Berlin: Springer, 1917. ISBN 978-3-86444-914-7. pp. 60, 109, 124)
12. ↑   *Elementar corporate history* Website of Elementar. Retrieved 2020-11-23.
13. ↑   Αρχειοθετήθηκε 2011-06-24 στο Wayback Machine. *Heraeus corporate history*. Website of Heraeus Holding. Retrieved 2014-08-04.
14. ↑   *Elementar group companies*. Website of Elementar. Retrieved 2020-11-23.
15. ↑   Αρχειοθετήθηκε 2014-08-12 στο Wayback Machine. *Elementar group: Isoprime*. Website of Elementar. Retrieved 2020-11-23.
16. ↑   Αρχειοθετήθηκε 2014-12-22 στο Wayback Machine.  *GIT Laboratory Journal news archive*. Retrieved 2014-08-07.
17. ↑   Αρχειοθετήθηκε 2014-12-22 στο Wayback Machine. Website of Elementar. Retrieved 2020-11-23.
18. ↑   Website of Elementar UK Ltd. (formerly Isoprime). Retrieved 2020-11-23.
19. ↑   Αρχειοθετήθηκε 2014-08-14 στο Wayback Machine. *Elementar Applications*. Website of Elementar. Retrieved 2020-11-23.

Εξωτερικοί σύνδεσμοι
--------------------

* Official Company Website
* Elementar Americas